Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.) értelmében
Paragraph Index: 846

személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.) értelmében a személyes adatok törvényi védelem alatt állnak, azzal csak az érintett rendelkezhet. Az Avtv. 2. §-a szerint személyes adat a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható. Az Avtv. 3. § (1) bekezdése értelmében személyes adat akkor kezelhetõ, ha ahhoz az érintett hozzájárul vagy törvény elrendeli. Az Avtv. 4. a) szakasza értelmében adatkezelésnek számít a személyes adatok gyûjtése, felvétele és tárolása, valamint továbbítása is. A 4. § 5. pontja értelmében adattovábbítás az, ha az adatot meghatározott harmadik személy számára hozzáférhetõvé teszik. Az Avtv. 5. §-a értelmében személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak. Csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. Az Avtv. 12. §-a értelmében az érintett kérelmére az adatkezelõ tájékoztatást ad az általa kezelt adatokról. Az adatkezelõ köteles a kérelem benyújtásától számított legrövidebb idõ alatt, legfeljebb azonban 30 napon belül írásban, közérthetõ formában megadni a tájékoztatást. A tájékoztatás ingyenes, ha a tájékoztatást kérõ a folyó évben azonos területre vonatkozó tájékoztatási kérelmet az adatkezelõhöz még nem nyújtott be. Az Avtv. 13. § (1) bekezdése szerint az érintett tájékoztatását az adatkezelõ csak akkor tagadhatja meg, ha azt törvény elrendeli. Megállapítottam, hogy a Vám- és Pénzügyõrség a büntetõeljárás kapcsán a terhelt adatait törvényi felhatalmazás alapján kezeli. Mint adatkezelõ a Vám- és Pénzügyõrség Központi Bûnüldözési Parancsnoksága rendelkezik a büntetõeljárásra vonatkozó hiteles dokumentációval. Az adatkezelõ köteles az érintett kérelmére az érintettre vonatkozó adatokat az érintettnek vagy harmadik személynek kiadni, kivéve, ha ezt törvény megtiltja. (Avtv. 13. és 16. §-a) Nem felel meg a valóságnak az a tény, hogy Ön mint érintett rendelkezik a mulasztását kimentõ, azt igazoló dokumentumokkal, mert az elõzetes letartóztatást elrendelõ és megszüntetõ határozat nem a mulasztás okát igazolja, hanem egy személyi szabadságot súlyosan korlátozó kényszerintézkedést indokol, ahol a cselekmény tárgyi súlya vagy egyéb körülmény alapján a bíróság a kényszerintézkedést elrendelte. A bûncselekmény gyanúja, az elkövetés körülményei, a bûncselekmény tárgyi súlya, a terheltre vagy családjára vonatkozó adatok az elõzetes letartóztatást elrendelõ határozat részét képezik. Ezen adatok a személyes adatok védelme alatt állnak, sõt egyes adatok különleges személyes adatok is. Kezelésük akkor jogszerû, ha célhoz kötött, tehát bûnüldözési érdekbõl történik, illetve ha kezelésüket törvény kötelezõen elrendeli. A célhozkötöttséget, tehát az Avtv. 5. §-át sérti, ha az állampolgárt a nyomozó hatóság olyan helyzetbe hozza, hogy a nyomozás iratait a büntetõeljáráson kívül más ügyben más hatóságoknak kényszerül továbbítani. Megállapítottam, hogy a személyes adatok védelmén túl az emberi méltósághoz való jogot is sérti, ha a gyanúsítottat arra kényszerítik, hogy el nem követett bûncselekmény részleteirõl bármely hatóságnak beszámoljon.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes